Diari Oficial de la Generalitat Valenciana


Sumari del DOGV 3360, del 28-10-1998 (1998/8651)

RESOLUCIÓ de 31 d'agost de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundación para la Protección, el Desarrollo y el Progreso.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3360

Data del DOGV
:   28-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8651


Data del document
:   31-08-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 31 d'agost de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundación para la Protección, el Desarrollo y el Progreso. [1998/8651]
  
Vista la sol·licitud del dia 20 de juliol de 1998, que va entrar en el Registre en la mateixa data amb el número 43.003, en què se sol·licitava la inscripció de la denominada Fundación para la Protección, el Desarrollo y el Progreso en el Registre de Fundacions de la Comunitat Valenciana, en base als següents
  
Antecedents de fet
  
Primer
  
Que segons l'escriptura de data 16 de juliol de 1998, i amb número de protocol 2.240, atorgada davant del notari del Col·legi de València, Sr. Salvador Alborch Domínguez, van comparéixer la Sra. Margarita Tortajada Maganto, el Sr. José Tortajada Balaguer, la Sra. Silvia-Desamparados Martínez Rubio, la Sra. Marina Torres Sierra, el Sr. Jesús Garrido Martínez, el Sr. Manuel Santacreu Torres, el Sr. Salvador Dobon Tornero i el Sr. Josep-Antoni Pinto Castro, tots ells per si, i a més a més la Sra. Margarita Tortajada Maganto, com a mandatària verbal, en nom i representació de la Sra. María Consuelo Ortega Cortina, amb la voluntat de constituir en aqueix acte l'entitat denominada "Fundación para la Protección, el Desarrollo y el Progreso".
  
Mitjançant diligència autoritzada en la mateixa data i per la notària, Sra. María Consuelo Ortega Cortina, va ratificar allò que s'ha acordat en l'acte constitucional, referent a la constitució de la Fundació, estatuts i nomenament de patrons.
  
Segon
  
Segons l'article 6 dels seus Estatuts, la Fundació té per objecte l'ajuda, l'empara i el suport que, com a conseqüència d'això, supose qualsevol millora d'ordre físic, intel·lectual, o moral i que servesca per a la promoció, la formació, el desenrotllament i l'avanç de la situació a nivell social, sanitari, educatiu o cultural, dels següents sectors de la població: menors; tercera edat; població reclusa; discapacitats físics, psíquics i sensorials; dona maltractada; minories ètniques, i qualsevol altre col·lectiu desfavorit socialment o culturalment.
  
Seran potencials beneficiaris de la Fundació d'acord amb l'article 7é estatutari, tots els col·lectius que pertanguen a qualsevol dels sectors citats.
  
La Fundació atorgarà amb criteris d'imparcialitat i no discriminació els seus beneficis a les persones o entitats que reunint les condicions expressades anteriorment el Patronat estime que són legítims creditors d'aquests, d'acord amb les bases, normes o regles que establesca a tal efecte.
  
Tercer
  
La dotació de la Fundació, segons consta en la citada escriptura de constitució de data 16 de juliol de 1998, és d'un milió cent mil pessetes (1.100.000 PTA), dita quantitat és aportada pels fundadors a parts iguals.
  
De dita dotació, s'ha aportat el 25 per cent del capital fundacional, dues-centes setanta-cinc mil pessetes (275.000 PTA), i els fundadors es comprometen a fer efectiva la resta de dit capital, vuit-centes vint-i-cinc mil pessetes (825.000 PTA), en el termini màxim de cinc mesos, a comptar des de la mateixa data de l'acta constitucional.
  
La realitat de l'aportació dinerària s'acredita mitjançant un certificat de l'entitat de crèdit Bancaixa, incorporat a la mencionada escriptura.
  
Quart
  
D'acord amb allò que s'ha previst en l'exponend sisé de la carta fundacional i el títol III dels estatuts fundacionals, el Patronat és l'òrgan de govern, representació i administració de la Fundació, compost per nou membres, que exerciran el seu mandat per sis anys, i seran renovats la meitat dels seus membres cada tres anys. Els nous patrons seran elegits per unanimitat pels membres que constituesquen el Patronat.
  
El Patronat inicial queda compost per les següents persones:
  
Presidenta: 1. Sra. Margarita Tortajada Maganto.
  
Vicepresident: 2. Sr. José Tortajada Balaguer.
  
Secretària: 3. Sra. Silvia-Desamparados Martínez Rubio.
  
Vocals: 4. Sra. Marina Torres Sierra; 5. Sr. Jesús Garrido Martínez; 6. Sr. Manuel Santacreu Torres; 7. Sr. Salvador Dobon Tornero; 8. Sra. María-Consuelo Ortega Cortina, i 9. Sr. Josep-Antoni Pinto Castro.
  
La resta de l'articulat estatutari regula totes les qüestions previstes legalment en matèria de fundacions.
  
Cinqué
  
De conformitat amb els articles 27 i 28 estatutaris, els nomenats presidenta, vicepresident i secretària, queden constituïts en la Comissió Executiva del Patronat, que tindrà totes les facultats relatives al govern i administració efectius de la Fundació, que hi delegue el Patronat, i en particular, les enumerades en l'article 17 dels estatuts, amb les limitacions imposades en la vigent Llei de Fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interés general, circumstàncies que concorren en el present cas.
  
Tercer
  
Segons l'article 10.2, de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, l'aportació de la dotació podrà fer-se de forma successiva, i en aquest cas el desembossament inicial serà almenys del 25%, i haurà de fer-se efectiva la resta en un termini no superior a cinc anys, comptats des de l'atorgament de l'escriptura pública de constitució de la Fundació.
  
Així mateix, segons els articles 3, especialment el seu tercer número, i 22.5, lletra f), del Reglament de Fundacions de Competència Estatal, aprovat pel Reial Decret 316/1996, de 23 de febrer (BOE, del 6 de març), el Protectorat ha de vetlar en tot moment per la integritat i suficiència de la dotació, la qual cosa exigeix "ab initio" establir l'obligació -i exigir en conseqüència a la Fundació- acreditar degudament l'efectivitat de les aportacions dotacionals que queden pendents en els terminis previstos.
  
Quart
  
Examinats els fins de la Fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Cinqué
  
La carta fundacional i els Estatuts, continguts en l'escriptura pública, de 16 de juliol de 1998, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte els fins que persegueix segons l'article 6é dels seus Estatuts.
  
Sisé
  
La delegació de facultats s'ha efectuat de conformitat amb el punt 1 de l'article 14 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, que textualment exposa: si els Estatuts no ho prohibiren, el Patronat podrà fer delegació de les seues facultats en un o més dels seus membres. No són delegables l'aprovació dels comptes i del pressupost ni aquells actes que requeresquen l'autorització del Protectorat. Així mateix, s'ha procedit a la inscripció de dita delegació de facultats, en compliment d'allò que s'ha disposat en el punt 3 del citat article.
  
Seté
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol, tot això en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a fundació la denominada Fundación para la Protección, el Desarrollo y el Progreso, en el Registre de Fundacions de la Comunitat Valenciana, amb el número 302 (V) i classificar-la de caràcter assistencial de previsió social. El seu domicili radicarà a València, carrer Ernesto Ferrer, número 7, escala A.
  
Segon
  
Inscriure en el Registre de Fundacions de la Comunitat Valenciana, els Estatuts perquè ha de regir-se la fundació, elevats a escriptura pública de data 16 de juliol de 1998, i amb número de protocol 2.240, atorgada davant del notari del Col·legi de València, Sr. Salvador Alborch Domínguez.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present resolució.
  
Quart
  
El Patronat de la fundació haurà d'acreditar al Protectorat la realitat dels desembossaments dotacionals que s'efectuen fins a completar el total del capital fundacional escripturat en la constitució, mitjançant l'aportació dels certificats d'ingrés corresponents efectuats en entitat de crèdit, testimoniats notarialment com cal.
  
Cinqué
  
Inscriure la delegació de facultats expressada en l'antecedent de fet cinqué de la present Resolució, amb les excepcions que determina la vigent Llei de Fundacions.
  
Notifiqueu l'actual resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest òrgan o davant el conseller de Presidència, en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 31 d'agost de 1998.- El secretari general: Jorge Lamparero Lázaro